Norske Intelligenssedler, 1784-03-17
Theoretiske Materier. For den beste, ordentligste, og fuldstændigste Beskrivelse over et eller andet Præstegield i Aggershuus Stift, hvorved i Særdeleshed bliver at bestemme dets Beliggenhed, Størrelse og areal Jndhold af Agerland, Engbond, Hiem- og Udmarker med deri forekommende Vande, Myhrer, Heeder, Skouge, Fielde og videre, enhver Deel, i sær alt dyrket og til Dyrkning beqvemt Land for sig, saavelsom de forskiællige Deeles Forhold til hinanden, og dernæst at angive de grundigste paa foregaaende Undersøgning af alle Deeles naturlige og tilfældige Beskaffenhed byggede Forslage til fordeelagtigste Anvendelse deraf, tillige med en derefter indrettet Plan, sammenlignet med Almuens nærværende Handlings-Dyrknings- og Huusholdnings Maade, til at forbedre og udvide Agerdyrkningen og alle andre Næringsveie i Præste gieldet, udsætter det Patriotiske Sælskab en Præmie af 100 Rigsdaler. 2.) En Afhandling, som indeholder selv samme Beskrivelse over en Bondegaard, belønner Sælskabet med 50 Rigsdaler, naar Forfatteren tillige meddeeler en omstændelig Efterretning om en Bondes Huusholdnings- og Handlings Maade i alle de Deele som høre til Gaards Drift, med Anmærkning af alle Misbruge og Feiltagelser, som derved begaaes, og Anviisning til en fordeelagtigere Bruas-Dyrk nings- og Huusholdnings-Maade, saavel i Henseende til Agers og Engs Behandling, Omgang med Creature, Jorders Jnddeeling, Natur-Frembringelsernes Tilberedning, Skovhugst og Gaards Arbeides Jndretning, som i andre Maader; og bliver endnu at føie en nøiagtig Beregning over en Bonde-Families aarlige Jndtægter, Fortæring og Udgivter, saavel i nærværende Forfatning, som efter den Plan Forfatteren lægger til en forbedret Dyrkning og Huusholdning, hvorved Jndtægterne maatte kunde forøges, Udgivterne indskrænkes, de forrige Nærings-veje udvides og nye tillægges. Det staaer i Forfatterens Valg at indrette Afhandlingen efter hvad Bondegaard han finder for got, dog under følgende Betingelser: a.) at det maae være en fuld Gaard, nemlig fuld Dragon-Qvarteer, eller Soldater-Lægd. b.) at Gaarden ikke ligger nogen Kiøbstæd nærmere end paa 4 Miile og i en Egn, hvor Korn-Avlingen hverken er i den beste, eller sletteste, men middelmaadig Tilstand. c.) at Gaarden er forsynet med fornøden Havn, og Skov til Huus-Fornødenhed men ei til at sælge, og at den heller ikke har andre Herligheder, end de som i Almindelighed følge en Bondegaard, saasom 2 a 3 derunder liggende Huusmands-Pladser, Anledning til Fiskeri i en Elv, et Kiern eller deslige. 3) For en Afhandling om en nye Green af Handel eller Vindskibelighed, som bevises at kunde blive nyttig for Stiftet, passelig paa dets Trang og Beskaffenhed, og, uden at være andre Indretninger til Hinder, eller nogens Rettigheder til Fornærmelse, beqvem til at blive en Næringsvei i det mindste for en af Stiftets meest næringsløse Kiøbstæder, udsætter Sælskabet en Præmie af 50 Rigsdaler. 4) For den beste Efterretning om den beqvemmeste Plan til Bøygde Magaziners Oprettelse her i Landet uden Byrde for den Kongelige Kasse, udsætter Sælskabet en Præmie af 30 Rigsdaler. For at giøre en slig Plan fuldstændig, maae derved nødvendigen haves Hensigt til Bøygdernes forskiællige Beliggenhed, Frugtbarhed, Afstand fra Kiøbstæderne, Folkemængde, og fleere saadanne Omstændigheder, der foraarsage at en Plan, skiøndt passelig for en eller anden Bøygd i sær, kunde dog paa de fleeste Stæder blive umuelig at iværksætte. 5) For den fuldstændigste Afhandling om de her i Landet brugelige Ager Redskaber, hvorudi ey allerne maatte indeholdes en rigtig Beskrivelse over samme, men ogsaa vises saavel deres Mangler og Fordeele, som muelige Forbedring, udsættes en Præmie af 30 Rigsdaler. 6.) For den som meddeeler den beste og grundigste underretning om Maaden at opdage Steenkul, hvorved maatte opgives de Kiendetegn, tagne af Jordarten, Grunden, Beliggenheden, etc., som give sikkerst Formodning om, at Steenkul findes i Bunden, samt tillige, om mueligt, gives Anviisning paa de Stæder her i Landet, hvor de med Haab om Fremgang kunde eftersøges, udsættes en Præmie af 20 Rigsdaler. 7) For den fuldstændigste paa Erfaring grundede Afhandling om den beste Maade at bereede den Jslandske Moese til Meel, Brød og anden sund og ædelig Mad, med eller uden Blanding af andre Sorter, loves en Belønning af 20 Rigsdaler, hvorhos maatte følge en tilstrækkelig Prøve af et saadant Meel eller Brød, samt en Beregning over sammes Forhold og Drøyelse i Huusholdningen imod anden Føde. Kunde herforuden gives en Beskrivese over det saa kaldte Maria Græs, eller nogen anden ædelig Moese-Art, som i nogen Mængde maatte findes her i Landet, vil Sælskabet være betænkt paa efter Omstændighederne at forhøye Præmien. 8) Det er bekiendt, at her i Landet findes en Mængde af Myrer, Mosser og andre sumpige Stæder, som ey allerne ere unyttige men endog skadelige i Betragtning af de usunde og kolde Dunster de kaste fra sig, hvorved de angrændsende Marker i Almindelighed udsættes for Nattefrost. Erfarenhed lærer derimod at slige Stæder kan med maadelig Omkostning forvandles til de ypperligste Agre og Enge, der i sær udi tørre Aar skulle langt mindre end de høylændte Marker være udsatte for Misvæxt. Der kand altsaa ey tvivles at deslige sumpige Stæders Udgravning og Opdyrkelse vilde være af ligesaa stor Nytte for Landet i Almindelighed som for Eyeren i Særdeleshed. Sælskabet ønskede derfore at blive i Stand til for det første at meddeele den almindelige Mand al den i denne Materie fornødne Oplysning, og udsætter til den Ende en Belønning af 20 Rigsdaler for den fuldstændigste Afhandling om den beqvemmeste og mindst bekostelige Maade at optage saadanne Stæder til Ager og Eng, læmpet, efter deres forskiællige Art og Beskaffenhed. Hvorhos maatte følge en sikker og paa Erfarenhed grundet Beregning over den af saadant et Arbeyde flydende Fordeel, efter at alle de fornødne Omkostninger ere fradragne. 9.) At Høefrøet, som, i Almindelighed blandet med Giødselen, fylder Agren med Ukrud, kunde, naar det blev opsamlet, med største Nytte bruges saavel til Føde for alle Slags smaae Kreature, som til at besaae de Agre der skulde igien lægges til Eng, er en bekiendt Sandhed. For herom at biebringe Landmanden den fornødne Oplysning, udsættes en Præmie af 10 Rigsdaler for den beste Efterretning om Maaden at samle og nytte Høefroe, hvorved tillige ventes en Beskrivelse og Aftegning af den beqvemmeste Indretning af Hækker og Krybber i Stald, Fæs- og Faarehuus. Alle disse Præmier maatte æskes inden dette Aars Udgang, eller i det seeneste inden Martii Maaned 1785.